Maailmassa on monia kirjoja, mutta ainoastaan yksi Kirjojen Kirja, -
Raamattu, Jumalan Sana.
Tervetuloa seuraamaan ohjelmasarjaa, -
jossa käsittelemme korvausteologiaa ja sen vaikutuksia historiassa.
Olemme edenneet siihen vaiheeseen, -
että tässä jaksossa käsittelemme liittoteologiaa.
Jumala on liittojen Jumala.
Avainmedian pitkäaikainen toiminnanjohtaja Niilo Närhi -
tulee nyt avaamaan liittoteologiaa ja sitä, -
mitä tämä tarkoittaa suhteessa korvausteologiaan, -
suhteessa seurakuntaan ja Israeliin.
Niilo Närhi, tervetuloa! - Kiitoksia.
Kuule, Niilo, tällainen sana kuin liittoteologia...
Kun normikristittynä avaan Raamatun ja keskustelen, -
niin olen tullut siihen käsitykseen aiemmin, että on kaksi liittoa: -
Vanha liitto ja Uusi liitto.
Mutta tämä sana liittoteologia ja liittojen Jumala, -
onko siis muitakin liittoja olemassa kuin Vanha ja Uusi liitto?
Voitko avata hieman? - Marko, nämä kaksi liittoa, -
ns. Vanha liitto ja Uusi liittohan ovat keskeisimpiä liittoja, -
joita löydämme Raamatusta.
Kun puhumme liittoteologiasta, tarkoitamme sillä sitä, -
että Jumala on tehnyt muitakin liittoja ihmisten kanssa.
Aiemmassa jaksossa nostimme esiin muutamia, -
kuten Jumalan tekemä liitto Nooan, Daavidin ja Aabrahamin kanssa.
Niitä on muitakin.
Joidenkin laskelmien mukaan jotkut ovat päätyneet 7 liittoon, -
joita Jumala on tehnyt ihmisten kanssa.
Jotkut puhuvat 9 liitosta, mutta me lähinnä keskitymme -
niihin keskeisimpiin ja tärkeimpiin liittoihin -
eli liittoon Aabrahamin kanssa, Mooseksen kanssa, -
Mooseksen kautta Israelin kansan kanssa ja Uuteen liittoon, -
joka koskettaa koko maailmaa. -Niilo, puhumme korvausteologiasta.
Mikä näistä mainitsemistasi liitoista on ko. aiheen kannalta -
kenties se kaikkein keskeisin?
No, tietysti liitto, jonka Jumala teki uskonisä Aabrahamin kanssa -
on keskeisin, kun on kysymys juutalaisista, -
on kysymys Israelista, maasta ja siitä, -
kenellä on oikeus tähän ns. Luvattuun maahan.
Kyllähän liitto Aabrahamin kanssa on kaikkein keskeisin -
ja juutalaisten näkökulmasta myös kauaskantoisin.
Luemme 1. Mooseksen kirjan 12. luvusta, -
miten Jumala alkoi tehdä tätä liittoa -
Aabrahamin ja hänen jälkeläistensä kanssa.
1. Mooseksen kirja 12. luku. Luen ensin jakeet 1-3: -
Tässä näemme, että Jumala otti yhden miehen -
kaikkien joukosta ja valitsi hänet tiettyyn tehtävään.
Hän antoi hänelle aivan massiivisen -
ja suorastaan historiallisen tehtävän.
Jumala lupasi hänelle ja hänen jälkeläisilleen...
Hän lupasi myös jälkeläisiä, sillä Aabrahamilla ei ollut lapsia.
Hän oli lapseton, mutta Jumala lupasi siis jälkeläisiä ja maan, -
jossa jälkeläiset saisivat asua.
Tietysti, kun Jumala tässä sanoo, -
että sinun siemenessäsi tulevat siunatuiksi -
kaikki sukukunnat maan päällä, niin tässä on messiaaninenkin ulottuvuus.
Luvattiin siis jo tässä, että Aabrahamin jälkeläisistä -
jonain päivänä tulee Messias, -
joka tulee siunaukseksi kaikille maailman kansoille.
Ei Jumala ihan pienestä asiasta alkanut -
valoittaa tahtoaan Aabrahamille.
Hän oli tässä vaiheessa Abram.
Myöhemmin se muutettiin Aabrahamiksi.
Jumala antoi siis lupauksen, että hän saa jälkeläisiä, -
hän saa maan ja hänen sukupuustaan tulee Messias.
Ymmärsinkö näin? - Juurikin näin. - Aabrahamin siunauksesta -
tai lupauksesta olemme osallisia tälläkin hetkellä.
Kyllä. Se Uusi liitto, jonka Aabrahamin poika, -
siemen, Jeesus Kristus, toi tullessaan tänne maailmaan, -
on tullut kaikkien kansojen osaksi.
Tässä on kuitenkin myös tämä näkökulma, -
joka koskettaa myös yhtä kansakuntaa, -
Aabrahamin jälkeläisiä, juutalaisia, -
joille Jumala myös lupasi tiettyjä lupauksia.
No, Vanhassa testamentissa on ollut periaatteena se, -
että aina kun on tehty liitto, -
niin se on vahvistettu uhrilla, veriuhrilla.
Näkyykö tämä periaate Jumalan ja Aabrahamin välisessä liitossa?
Tämä on nyt niitä ydinkysymyksiä, -
joka liittyy myös hyvin vahvasti korvausteologiaan -
ja käsitykseen siitä, että Jumalan liitto Aabrahamin kanssa on -
muuttumaton, eikä sitä voi rikkoa millään tavalla.
Tässä nimenomaan puhutaan veriuhrista.
Luemme luvusta 15 kappaleen, -
jossa Aabraham on hieman siipi maassa -
ja valittaa Jumalalle, ettei tämä ole antanut hänelle jälkeläisiä.
Hän lähtee täältä lapsettomana, -
ja damaskolainen Elieser saa sitten periä hänet.
Sitten Jumala ottaa puheenvuoron.
Luemme täältä kohdan 1. Mooses 15 -
jakeet 3-12: -
Nyt tullaan tähän valaan ja liittoon, -
jonka Jumala vahvistaa erikoisella tavalla.
Sitten luemme jakeet 17 ja18: -
Niilo, kun luit tämän raamatuntekstin, -
niin siellä siis alussa Jumala antaa lupauksen.
Se päättyy tähän tapahtumaan, että on uhrieläin, -
jonka välissä menee Jumalan tuli tai Jumalan voima.
Kerrotko, mitä tämä tarkoittaa -
ja miksi tällä uhrilla on merkitystä?
Sillä on valtava merkitys, -
koska kun tuohon aikaan ihmiset tekivät liittoja keskenään, -
niin toimittiin näin. Halkaistiin uhrieläin, pantiin kappaleet -
toinen toiselle puolelle ja toinen toiselle.
Molemmat liittoon osallistuvat -
kulkivat uhrikappaleiden välissä.
He julistivat näin toisilleen, -
että jos jompikumpi ei noudata tehtyä liittosopimusta, -
niin tapahtukoon hänelle, miten näille uhreille on tapahtunut.
Se oli siis liiton vahvistaminen verellä ja uhrilla.
Sen läpi molemmat symbolisesti kävelivät -
tai symbolisesti siten julistivat, että he ovat sitoutuneet liittoon.
Voimmeko siis nähdä näin, että kun tuolloin tehtiin liittoja, -
siihen sisältyivät ehdot ja myös hyödyt?
Nykyaikana me ottaisimme sopimuspaperin. - Kyllä.
Ja allekirjoitus ja firman leima perään.
Oliko tämä Jumalan ja Aabrahamin välillä vallan sama asia?
Siinä Jumala hienosti toimi sen ajan metodiikan mukaisesti, -
että kaikki ymmärsivät, mistä on kyse. - Juuri näin.
Jumala elää ajassa. Vaikka Hän on ajaton ja iankaikkinen, -
niin Hän elää silti ajassa, kulttuurissa, -
mikä tekee asiat ymmärrettäviksi.
Aabrahamhan peräänkuulutti, mistä hän tietää, ja tällä teolla -
Jumala sen aikaisen sopimuspaperin ns. allekirjoituksella -
osoitti Aabrahamille, että tästä hän sen tietää.
Tässä tapauksessa erikoiseksi tämän sopimuksen tekee se, -
että tässä molemmat eivät liikkuneetkaan uhrien välissä, -
vaan ainoastaan Jumala liekehtivän tulen muodossa.
Tämä kertoo Aabrahamin ja Jumalan välisen liiton yksipuolisuudesta -
ja ehdottomuudesta. - Siis tarkoitatko sitä, -
että jos tässä liitossa Aabrahamkin olisi ollut aktiivinen osapuoli, -
niin silloin Aabrahamin omat "törttöilyt" -
tai se, että hän ei pitäisi ehtoja, olisi vaikuttanut tähän liittoon?
Nyt, kun Aabraham "vetää sikeitä" ja Jumala liikkuu, -
niin onko tällä juuri sellainen tosi suuri merkitys?
Tällä on TODELLAKIN iso merkitys, koska korvausteologit väittävät, -
että mitä juutalaiset ovat jättäneet tekemättä, -
ovat rikkoneet, tehneet syntiä, langenneet -
epäjumalanpalvelukseen ja tottelemattomuuteen, -
niin siksi Jumala on perunut liiton heidän kanssaan.
Se ei kuitenkaan ole mahdollista, koska tämä liitto ei sisältänyt -
Aabrahamin sitoumusta. Hän nukkui.
Kun hän varmaan herää yöllä, -
niin Jumala yksin kulkee uhrikappaleiden välissä.
Se osoittaa, että Jumala on sitoutunut tähän liittoon, -
tekivätpä Aabraham tai hänen jälkeläisensä mitä tahansa.
Tämä tarkoittaa sitä, että jos Jumala lakkaa -
pitämästä kiinni tästä liitosta, johon liittyi myös lupaus maasta, -
niin käyköön Jumalalle sitten uhrikappaleiden tavoin.
Sinä olet siis sitä mieltä, että jos katsomme maailmanhistoriaa, -
niin monet väittävät juuri katsoen juutalaisten historiaa, -
että tuo lupaus ei ole enää voimassa, -
kun katsotaan, miten heille on käynyt.
Haluan kaivaa tätä vielä. Sinäkö olet eri mieltä?
Ja onko olemassa lupauksia, jotka vielä tätä vahvistavat?
Aivan ehdottomasti Jumala toisti tämän lupauksen, -
jonka Hän teki uskonisä Aabrahamille, -
Aabrahamin jälkeläisille, juutalaisille. Monesti profeettojen kautta -
Jumala vahvisti tämän antamansa lupauksen.
Kun verrataan esim. tätä Jumalan ja Aabrahamin välistä liittoa -
Mooseksen ja Jumalan väliseen liittoon -
ja tähän ns. Vanhaan juutalaisia koskevaan liittoon, -
niin se oli ehdollinen: Jos tottelette, saatte elää.
Jos taas ette, niin kirous tulee päällenne.
Tässä liitossa Jumala yksipuolisesti lupasi, -
ja siinä eivät liiton toisen osapuolen -
tekemiset vaikuttaneet.
Korvausteologit väittävät, -
että Jumala on kumonnut tämän liiton -
juutalaisten tottelemattomuuden tähden, kuten äsken totesit.
Ei tämä kuitenkaan ole mikään uusi väite.
Löydämme tällaisen väitteen jo profeetta Jeremian kirjasta -
2 500 vuoden takaa.
Siis yli 2 500 vuotta sitten -
tällainen väite oli jo olemassa.
Luetaan Jeremian kirjan luvusta 33, -
joka kuvaa sitä, -
mitä jo Jeremian päivinä puhuttiin.
Jeremia 33:23-26: -
Nyt myös korvausteologit väittävät tätä samaa, -
eikä vain kahta sukukuntaa, vaan kaikkia kahtatoista koskien.
Täytyy huomioida, että kun Jeremia kirjoitti nämä sanat, -
niin elettiin keskellä Israelin synkimpiä aikoja, -
keskellä heidän rappiotilaansa.
Tämä siis sanottiin keskellä juutalaisten syvää rappiotilaa.
Tätä samaa muutamaa lukua aikaisemmin Jeremia kirjoittaa.
Jeremia 31:35-37.
Nämä ovat huikeita lupauksia.
[lait = luonnonlait]
Sanan 'ainiaan' olen tänne oikein alleviivannut.
Eli kiteytetysti tämän juuri lukemasi Sanan lupauksien opetus -
niin kuinka vastaisit oikein napakasti?
Onko siis Jumala hyljännyt liittonsa, -
jonka Hän teki Aabrahamin kanssa juutalaisten luopumuksen tähden?
Jos luonnonlait lakkaavat olemasta, jos aurinko ei nouse aamulla, -
eikä laske illalla... No, Lapissa näin on vähän aikaa, -
mutta yleisesti ottaen, jos luonnonlait lakkaavat olemasta, -
niin sitten Jumala voi hyljätä kansansa Israelin.
Tätä ei kuitenkaan ole näkö- piirissä, eikä tulevaisuudessakaan.
Tosin kosmisia mullistuksia tulee lopunaikojen loppuvaiheessa.
Jumala on kuitenkin syvästi sitoutunut liittoonsa -
juutalaisten kanssa. Ei ole siis mahdollista, -
että Hän hylkäisi kansansa, -
ja Israel lakkaisi olemasta Hänen valittu kansansa.
Nämä äsken Jeremiasta lukemasi tekstit löytyvät siis VT:sta.
Niilo, löytyykö UT:sta vahvistusta tälle ajatukselle?
Uuden testamentin keskeisin kirje, -
joka puhuu juutalaisiin liittyvistä lupauksista, -
on tietenkin Roomalaiskirje.
Siinä Paavali paljonkin käsittelee myös juutalaisiin liittyviä asioita -
ja Israeliin liittyviä kysymyksiä.
Sieltä nousee useita asioita.
Ensimmäinen on Paavalin toteamus, -
että juutalaiset ovat kansakuntana ajautuneet -
paatumuksen tilaan. - Saanko pysähtyä tähän hetkeksi?
Kun juutalaiset ovat ajautuneet paatumukseen, -
voisitko avata muutamalla sanalla, mitä se tarkoittaa nykykielellä?
Se tarkoittaa sitä, että Paavalin opetuksen mukaan -
juutalaiset eivät nähneet, milloin heidän Messiaansa tuli -
eivätkä hyväksyneet ja vastaanottaneet Jeesusta, -
joka tuli Messiaana. Siinä on paatumus pähkinänkuoressa.
Liittyy siihen muitakin elementtejä.
Toinen Paavalin Roomalaiskirjeessä esille nostama asia on, -
että juutalaiset eivät voi pelastua etnisyytensä tähden.
Siis se Jumalan siunaus ei mene niin, -
että juutalaisille on oma pelastus ja pakanoille omansa.
Kolmas Paavalin esille nostama asia näet on, -
että juutalaiset ja pakanat voivat pelastua -
vain yhtä tietä uskon kautta Jeesukseen Kristukseen.
Tämä koskee sekä juutalaisia että pakanoita, -
ja on erittäin tärkeä lupaus meille kaikille.
No, kuinka sitten on? Kun Paavali kirjoittaa, -
ettei ole miestä eikä naista, ei juutalaista eikä pakanaa, -
niin onko Uudessa liitossa juutalaisella identiteetillä -
ja Israelilla enää mitään merkitystä loppupeleissä?
No, vaikka Paavali Roomalaiskirjeessä erottelikin -
paatuneet ja pelastuneet juutalaiset toisistaan, -
hän kuitenkin sanoi selvästi (Room. 11:1,2), -
koska lukijoille saattoi tulla tällainen ajatus: -
Siis Paavali sanoo selkeästi, että ei ole hyljännyt.
Sitten jakeessa 28 Paavali jatkaa ja syventää ja toteaa: -
"Evankeliumin kannalta he kyllä ovat vihollisia teidän tähtenne,"
Paatuneet juutalaiset siis vastustivat evankeliumia, -
"mutta valinnan kannalta he ovat rakastettuja isien tähden."
Tullaan taas tähän valintaan, tullaan isiin, -
Aabrahamiin, Iisakiin ja Jaakobiin, joille Jumala antoi nämä lupaukset.
Kaikki tämä on voimassa vielä Uudenkin liiton aikana.
Niilo, kuinka kiteyttäisit tämän opetusjakson loppuun...
Olemme siis puhuneet liittoteolo- giasta. Jumala on liittojen Jumala.
Kuinka napakasti voisit kiteyttää, -
mikä merkitys tänä päivänä -
Jumalan ja Aabrahamin tekemällä liitolla on juutalaisten kanssa?
Sillä on olemassa se näkökulma, -
että vaikka he kansakuntana elävät paatumuksen tilassa -
ja vaikka yksilöinä heitä nyt liitetään -
maailmanlaajuiseen Kristuksen ruumiiseen, srk:aan, -
niin Jumalan lupaus tulee reaalisoitumaan juutalaisten kanssa -
lopunaikojen loppuvaiheessa. He kokevat kansallisen heräämisen.
Juutalaiset vastaanottavat Kristuksen Messiaana.
Heidän silmänsä avautuvat.
He vastaanottavat Jeesuksen kansakuntana.
Tulevassa 1000-vuotisessa valtakunnassa -
juutalaisilla on myös tärkeä rooli.
Kaikki nämä avautuvat eteemme profeetallisia kirjoituksia lukemalla.
Kiitos tämänkertaisesta opetuksesta Niilo Närhi! - Kiitoksia.
Tue ohjelmasarjaa Korvausteologian vaikutukset historiassa -
soittamalla numeroon 0600-10177 -
tai lähetä tekstiviesti numeroon 16499.
Voit myös antaa tukesi ruudussa näkyvälle tilille viitteellä 2118.
Lämmin kiitos lahjastasi!
Tekstitys: Tuula-Riitta Virrankare